E tswa ho "https://st.wikipedia.org/w/index.php?title=Teide&oldid=22841"
Leqephe la pele Mmegi Blogs :: Dinako tsa Setswana
Dinako tsa Setswana
Mmualebe a nna a ya le mahulo mme gompieno a kopana le Thanodi ya Setswana e bua ka maina a dinako tsa Setswana.
Bogologolo lefatshe le sa ntse le nonne, e ne e a re pele ga go gangwa, dikgomo di bolole, di ye go hula. Go ne go dirwa jaana gore di tle di kgone go sisa ka Motswana a re, e sisa e hudile.
E ne e a re di dule jaana, go twe di ile go phoka, go phoka go raya gone go hula. Go ya ka Thanodi ya Setswana, nako ya botlhano mo mosong ga twe ke ya kgomo di phoka.
Jalo he, Motswana a nna le nako e a neng a re ke ya kgomo di bolola. E ga twe ke nako ya borobabobedi mo mosong.
E a re fa dikgomo di tlaa neelwa marole, kana dipodi di neelwa dipotsane, di bo di kile tsa tlhaolwa pele; ke gore, tsa kgaoganngwa le bana ba tsone. Di ka tlhaolwa gore di ye go hula, kgotsa tsa tlhaolwa gore di ye go
nwa, mme e re di boa koo, ke gone di neelwe.
Jaanong, ke foo ga twe nako ke ya maneelo a diphofu. Se re sa se itseng ke gore, ka diphofu ke diphologolo tsa naga, ga se diruiwa, tsone di ne di neelwa di tlhaotswe ke mang, leng, fa kae.
Le nne le gagabe letsatsi le tsamaele go phirima mme e re morago ga sethoboloko go tsene nako ya mampa a kolobe, letsatsi le sokologa.
E re morago ga go nna le tlhatloga, le bo le sokologa, letsatsi le felele le phirima. Fa le phirima, motshegare o fete mme go tsene bosigo.
Fela jaaka motshegare o na le dinako tse di farologanyeng, bosigo le bone bo nne le dinako tsa bone. Fela jaaka le phirima, go tsene letlatlana e le nako ya go ise go nne lefifi thata. Moragonyana go simolole go nne lefifi mme e nako e bidiwe maabanyane.
Morago go latele maitiso, nako ya go itisa, go digela dijo tsele pele ga go robalwa. Di kaiwa di ntse jalo dinako tsa Setswana mme ga se gone gotlhe.
Ga se go ba tsenya moko
Ka tse dingwe re a reng?
A bo a betlwa?
A go a nyalana?
A re nne re ye le tsone
A re nne re leke
Manatetshapuo a diphologolo
Manatetshapuo a a tswelela
Manatetshapuo a dikarolo tse dingwe
A re tswelele ka one
A re bue ka manatetshapuo a lefoko �pelo�
Mopako ga se wa dijo fela
Thusa ka koo
A re ele tlhaka eo tlhoko
Ga se go beeletsa
Leo ke Sekgoa
Re amogela ka tsoo pedi
Ga di nkame
Phepheng e sentse moletlo
Go tsaya tema